

PROJEKTS uz 28.02.2025.

vēlamais datums izskatīšanai IKSS komitejā: 05.03.2025.

ārkārtas domes sēdē: 05.03.2025.

sagatavotājs: Aija Kalvāne, Inga Pērkone

ziņotājs: Inga Pērkone

 LĒMUMS

Ādažos, Ādažu novadā

2025. gada 5. martā **Nr.**«DOKREGNUMURS»

**Par projekta pieteikumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē, 2. kārta”**

2025. gada 5. februārī Ādažu novada pašvaldībā **saņemta** Izglītības un zinātnes ministrijas (turpmāk - IZM) **vēstule** Nr. 4-7e/25/260 (pašvaldības reģ. Nr. ĀNP/1-11-1/25/851) “Par ERAF 4.2.1.5. pasākuma otrās projekta iesniegumu atlases kārtas projektu iesniedzēju priekšatlases uzsākšanu”, **aicinot pašvaldības** saskaņā ar Ministru kabineta 2025. gada 28. janvāra noteikumiem Nr. 72 „Eiropas Savienības Kohēzijas politikas programmas 2021. –2027. gadam 4.2.1. specifiskā atbalsta mērķa „Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma „Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” (turpmāk – Pasākums) otrās projekta iesniegumu atlases kārtas īstenošanas noteikumi” (turpmāk – Noteikumi) **piedalīties Pasākuma otrās kārtas projektu iesniedzēju priekšatlasē.** Pasākuma otrā projektu iesniegumu atlases kārta tiks īstenota ierobežotas projektu iesniegumu atlases veidā.

Noteikumu 6. punktā noteikts, ka **Pasākuma mērķis** ir sniegt atbalstu tām pašvaldībām, kas ir sakārtojušas vispārējās izglītības iestāžu tīklu, lai uzlabotu vispārējās izglītības iestāžu mācību vidi, efektīvi koncentrētu un izmantotu resursus un stiprinātu vispārējās izglītības iestādes ar mūsdienīgas un kvalitatīvas pamata un vidējās izglītības īstenošanai nepieciešamo nodrošinājumu, tādējādi uzlabojot piekļuvi kvalitatīviem pakalpojumiem izglītības jomā.

Pasākuma **1. kārtas ietvaros** pašvaldība 2024. gada 5. decembrī noslēdza sadarbības līgumu, kas paredz datortehnikas iegādi pašvaldību vispārējās un pirmsskolu izglītības iestādēm, bet **2. kārtas ietvaros** var pieteikt projektu vispārējās izglītības iestāžu mācību vides uzlabošanai un piekļuvei kvalitatīviem izglītības pakalpojumiem. Projekta pieteikumu Izglītības un zinātnes ministrijā projekta iesniedzēju priekšatlasei var iesniegt līdz 2025. gada 7. martam.

Pasākuma 2. kārtas projektu īstenošanas termiņš – 2028. gada 31. decembris.

Iesniedzot pieteikumu, pašvaldībām saskaņā ar Noteikumu 12. punktā noteikto ir jāpamato tās atbilstība Noteikumu 11.1. apakšpunktam – proti, pašvaldības dibinātās vispārējās izglītības iestādes ne vēlāk kā vienu mēnesi pēc Noteikumu spēkā stāšanās atbilst šādiem kritērijiem:

* 1.–3. klašu grupā – 120 izglītojamie;
* 4.–6. klašu grupā – 120 izglītojamie;
* 7.–9. klašu grupā – 120 izglītojamie;
* 10.–12. klašu grupā– 120 izglītojamie.

Vienlaikus Noteikumu 1. pielikuma 3.2. apakšpunkts paredz, ka izglītojamo skaita prasības nav attiecināmas uz tām izglītības iestādēm, kuras nevar šīs prasības izpildīt, ievērojot uzsāktu izglītības iestādes reorganizāciju par pakāpenisku izglītības pakāpes maiņu. Attiecīgi prasības nav attiecināmas uz Carnikavas vidusskolas 10. – 12. klašu grupu.

Pamatojoties uz augstāk minēto un Valsts izglītības informācijas sistēmas datiem uz 2024. gada 1. septembri, Ādažu novada pašvaldība atbilst Noteikumu prasībām attiecībā uz izglītojamo skaitu:

|  |  |  |
| --- | --- | --- |
| Minimālais izglītojamo skaits klašu grupās | Izglītojamo skaits Carnikavas vidusskola | Izglītojamo skaits Ādažu vidusskola |
| 1.–3. klašu grupā – 120 izglītojamie | 268 | 693 |
| 4.–6. klašu grupā – 120 izglītojamie | 216 | 622 |
| 7.–9. klašu grupā – 120 izglītojamie | 174 | 523 |
| 10.–12. klašu grupā– 120 izglītojamie | 38 | 231 |

Saskaņā ar Noteikumu III. Nodaļu, **pašvaldība var pretendēt** uz Eiropas Reģionālās attīstības fondu (turpmāk – ERAF) līdzekļiem šādu, pašvaldības attīstības programmā pamatotu, darbību veikšanai:

1. vispārējās izglītības iestādes ēkas būvniecība, pārbūve vai atjaunošana;
2. vispārējās izglītības iestādes dienesta viesnīcas būvniecība, pārbūve vai atjaunošana;
3. vispārējās izglītības iestādes sporta infrastruktūras pārbūve vai atjaunošana;
4. dabaszinātņu (dabaszinību (1.–6. klasei), ķīmijas, bioloģijas, fizikas, dizaina un tehnoloģiju, inženierzinību, ģeogrāfijas) un matemātikas kabinetu (tai skaitā praktisko darbu telpu) pārbūve, atjaunošana, izveide vai pilnveide;
5. mācību vides uzlabošana un mācību procesa nodrošināšanai paredzētā aprīkojuma iegāde;
6. informācijas un komunikācijas tehnoloģiju risinājumu ieviešana un aprīkojuma iegāde;
7. teritorijas labiekārtošana, tostarp izglītojamo drošības nodrošināšanai paredzētie risinājumi;
8. komunikācijas un vizuālās identitātes pasākumi par projekta īstenošanu.

Projekta ietvaros **pašvaldība plāno veikt**:

1. Ādažu vidusskolas ēkas Gaujas ielā 30, Ādažos – iekšējo inženierkomunikāciju (elektroapgādes, apkures, ūdensvada, kanalizācijas, vēdināšanas sistēmas) pārbūve, mācību un koplietošanas telpu (t.sk., gaiteņu) atjaunošana, kā arī vides pieejamības uzlabošanas aktivitāšu īstenošana,
2. Carnikavas vidusskolā, Nākotnes ielā 1, Carnikavā – vidusskolas posma mācību procesa nodrošināšanai nepieciešamā aprīkojuma iegādi.

Kopējās plānotās Projekta attiecināmās izmaksas – 1 290 000 *euro*, t.sk., 1 096 500 *euro* ERAF un 193 500 *euro* – pašvaldības līdzfinansējums. Projekta apstiprināšanas gadījumā projekta īstenošanai plānots sākotnēji saņemt 90% avansa un starpposmu maksājumu, kas būtu 986 850 *euro* un pašvaldības nepieciešamais finansējums būtu 303 150 *euro* apmērā, kas iekļaujams Attīstības un projektu nodaļas 2026. gada budžeta tāmē.

Projektā plānotās aktivitātes atbilst Ādažu novada Izglītības ekosistēmas attīstības stratēģijas 2023.-2027. gadam rīcības virzienam: “RV – 12: Fiziski un emocionāli droša un pārraudzīta vide”, uzdevumam “Izglītības iestādes telpas ir estētiskas un pieejamas visiem izglītojamajiem”, rīcības virzienam “RV-6: Iekļaujoša un pieejama izglītība novadā”, uzdevumam “Nodrošināta plašāka vidējās izglītības pieejamība novadā”.

Dalība Projektā atbilst Attīstības programmas (2021.-2027.) vidējā termiņa prioritātēm:

* “VTP5: Resursu efektīva izmantošana un attīstība”, rīcības virzienam “RV5.1: Pašvaldības nekustamo īpašumu attīstība, pašvaldības teritorijas labiekārtošana”, uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)” (pasākumiem “Ā5.1.3.9. Pašvaldības iestāžu, struktūrvienību un uzņēmumu telpu pielāgošana personām ar funkcionāliem traucējumiem, kā arī bērniem un jauniešiem”, “Ā5.1.3.11. Ādažu vidusskolas korpusa (Gaujas iela 30) renovācija”);
* “VTP8: Pieejama un daudzpusīga izglītība”, rīcības virzienam “RV8.1: Vispārējās izglītības sistēmas attīstība”, uzdevumam “U8.1.1: Attīstīt jaunas izglītības programmas un projektus”;
* “VTP16: Efektīva pašvaldības iestāžu un uzņēmumu darba organizācija”, rīcības virzienam “RV16.1: Pašvaldības darbības uzlabošana”, uzdevumam “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti”, pasākumiem “Ā16.1.1.1. Aktivitāšu īstenošana pašvaldības iestāžu, struktūrvienību un uzņēmumu sniegto pakalpojumu kvalitātes paaugstināšanai” un “Ā16.1.1.3. Pašvaldības iestāžu, struktūrvienību un uzņēmumu materiāltehniskās bāzes paplašināšana”.

Pamatojoties uz Pašvaldību likuma 4. panta pirmās daļas 4. punktu, Ādažu novada pašvaldības dome

**NOLEMJ:**

1. Konceptuāli atbalstīt Ādažu novada pašvaldības dalību Eiropas Savienības Kohēzijas politikas programmas 2021. –2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākumā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē”, ar kopējo plānoto finansējumu 1 290 000 e*uro* (viens miljons divi simti deviņdesmit tūkstoši e*uro* un 00 centi), tajā skaitā Eiropas Reģionālās attīstības fonda finansējums 1 096 500 *euro* (viens miljons deviņdesmit seši tūkstoši pieci simti *euro* un 00 centi) un pašvaldības līdzfinansējums 193 500 e*uro* (viens simts deviņdesmit trīs tūkstoši pieci simti *euro* 00 centi).
2. Centrālās pārvaldes Attīstības un projektu nodaļai līdz 07.03.2025. sagatavot un iesniegt Projekta pieteikumu projektu priekšatlasē Izglītības un zinātnes ministrijai.
3. Pēc Projekta priekšatlases pieteikuma iekļaušanas ierobežotajā projektu sarakstā, APN sagatavot un Centrālajā finanšu un līgumu aģentūrā iesniegt Projekta pieteikumu.
4. Projekta apstiprināšanas gadījumā projekta īstenošanai nepieciešamo finansējumu 1290000,00 *euro* apmērā paredzēt Attīstības un projektu nodaļas 2025. un 2026. gada budžeta tāmē.
5. Papildināt Ādažu novada Attīstības programmas (2021.-2027.) Rīcības plāna uzdevuma “U5.1.2: Izbūvēt jaunas ēkas pašvaldības teritorijā” pasākuma “Ā5.1.3.11.7. Ādažu vidusskolas korpusa (Gaujas iela 30) renovācija (ĀVS inženierkomunikāciju nomaiņa / rekonstrukcija)” finansēšanas avotus norādot – ES fondu finansējums, pašvaldības finansējums, cits finansējums; iznākuma rādītāju, izsakot to šādā redakcijā: Nomainītas esošās Ādažu vidusskolas inženierkomunikācijas (eloktroinstalācija, ūdensapgāde, siltumapgāde, sadzīves un lietus kanalizācija). Īstenots projekts 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās kārtas ietvaros.”.
6. Projekta apstiprināšanas gadījumā uzdot APN organizēt projekta īstenošanu.
7. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētājas

vietnieks attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, P/A, CKS, IDRV, ĀVS, CVS, IJN - @

Aija Kalvāne, 26544669